tomron87/hebrew-wikipedia-sentences-corpus huggingface dataset:
בנוסף למצבים הקיימים, קיים מצב משחק נוסף בשם "Free For All" (חופשי לכולם) אשר חוקיו זהים למצב Team Deathmatch, אך במקום קבוצות, כל שחקן צריך להרוג את השני ולצבור את מספר ההריגות הגבוה ביותר או להרוג מספר פעמים עד שיגיע לדרגת ה-Executioner.
כאשר שחקן שנמצא בדרגת ה-Executioner הורג חמש פעמים בלי למות, המשחק מסתיים.
לכל מצבי המשחק קיימים שני תתי-מצבים: Casual ו-Ranked.
ההבדל בין התת-מצבים הוא שמצב Ranked כולל בתוכו אנטי-צ'יט מובנה, מערכת אנטי-לאגים שמונעת משחקנים עם פינג גבוה לשחק, קבלת בונוס XP אחרי ניצחון בשלושה משחקים ומערכת דירוג עולמית טובה יותר.
עלילת המשחק ממוקמת בימטאי (ביפנית: 邪馬台国), אי אשר נמצא באזור הקרוי "משולש הדרקון" (נקרא גם "ים השטן"; ביפנית: 魔の海) לא רחוק מחופי יפן, המשחק מתרחש בשנת 2013, בשנות ה-21 לחייה של לארה קרופט.
האי והממלכה שבעבר הייתה שם אפופים במסתורין.
בעבר, האי נשלט על ידי מלכה בשם הימיקו (ביפנית: 卑弥呼), אשר ידועה כ-"מלכת השמש" (Sun Queen; ביפנית: 太陽の女王), שלפי האגדה בורכה בכוחות מיסטיים אשר מאפשרים לה לשלוט על מזג האוויר.
מעט מאוד ידוע על ההיסטוריה של האי מאז מותה של הימיקו.
במהלך חקירת האי, השחקן עלול למצוא ראיות לכך שבין היתר, סוחרים פורטוגלים, חיילי מריאנס אמריקאנים וחיילי צבא יפן, כולם נתקעו על האי בנקודות שונות לאורך ההיסטוריה.
בתחילת המשחק, האי מאוכלס באופן בלעדי על ידי האחים הסלוריים (Solarii Brotherhood), כת אלימה ומרושעת אשר מורכבת משכירי חרב וניצולי ספינה טרופה.
האחים הסולריים יצרו חברה משלהם אשר מבוססת על פולחנים להימיקו, אשר שלמה עם המבנה החברתי והחוקים שלה.
כוונותיה ומטרתה של אותה כת נבדקות במהלך העלילה.
לארה קרופט (מדובבת על ידי קאמילה לודינגטון) - הרפתקנית צעירה בת 21, הפרוטגוניסט.
בהתחלה, היא מצטיירת כנערה נאיבית, פגיעה, אבל ככל שהמשחק מתקדם, לארה מתפתחת מקורבן של האי להיותה ניצולה קשוחה.
קונרד רוט (מדובב על ידי רובין אטקין דאונס) - מפקד הספינה Endurance, בן 52. היה חברם של הוריה של לארה ושימש כמדריכה.
סמנתה "סאם" נישימורה (מדובבת על ידי ארדן צ'ו וצ'יאקו הידאקה) - יוצרת סרטים תיעודיים (דוקומנטריים) והחברה הטובה ביותר של לארה.
בת 22. צאצאית של מלכת השמש הימיקו.
נחטפת על ידי מתיאס במהלך המשחק.
דוקטור ג'יימס וויטמן (מדובב על ידי קופר ט'ורנטון) - מארח בתוכנית טלוויזיה משלו בשם "Whitman's World" (עולמו של וויטמן), תוכנית העוסקת בארכאולוגיה.
יעשה הכל כדי לקבל תשומת לב.
בתחילה לארה בוטחת בו אך אט אט, לארה מתחילה לחשוד בוויטמן ובסוף מבינה שהוא בגד בחבורה.
וויטמן נהרג על ידי שני אוני שפותו על ידי מתיאס.
אלכס וייס (מדובב על ידי אנדי הופמן) - טכנאי הספינה וידידה של לארה.
נרמז באחד היומנים שלו כי הוא אוהב בסתר את לארה.
בשלב מתקדם של המשחק אלכס מקריב את עצמו למען לארה כדי שזו תוכל להמשיך ולהציל את החבורה.
ג'וסלין רייס (מדובבת על ידי טאניה אלכסנדר) - המכונאית של הספינה.
נקראת רייס על ידי חברי הספינה.
יש לה ילדה בת 14 בשם אלישה, שהיא גם ביתו של רוט.
ג'ונה (יונה) מייבה (מדובב על ידי ארל בילון) - טבח הספינה.
היא ולארה נמצאים ביחסים טובה והוא נוהג לכנות אותה "ציפור קטנה" (Little Bird).
ביחד עם סאם, הוא מאמין לטענותיה של לארה על הקללה של הימיקו שמונעת מכל איש מלצאת מהאי.
אנגוס "גרים" גרימלדי (מדובב על ידי ג'יימס וולש) - ההגאי של הספינה.
עבד ביחד עם רוט ואביה של לארה במשך שנים רבות.
נהרג באי על ידי כך שמנע מלארה להיכנע לסולריים אך בעצמו נפל ביחד עם אחד מחברי הכת ומת ביחד איתו.
מתיאס (מדובב על ידי רוברט קריגהאד) - המנהיג של הכת "האחים הסלוריים".
נתקע על האי במשך 31 שנה, דבר אשר הוביל אותו לאובדן שפיותו.
הוא רצה להקים לתחייה המנהיגה המנוחה של ימטאי, מלכת השמש, כאמצעי לבריחת האי.
אחראי למותם של קונרד רוט וג'יימס ויטמן.
נהרג על ידי לארה בסוף המשחק.
סטף - סטף היא דמות שנחתכה מן המשחק הסופי.
במקור, סטף הייתה חלק מצוות ספינת ה-Endurance אשר נתפסה בשבי בתחילת המשחק ונהרגה.
לארה מזכירה את שמה של סטף בקדימון Crossroads שהוצג בכנס E3 2012 כאשר אמרה .
במשחק הסופי שמה אינה מוזכר ובמקום זה לארה אומרת .
סטף מוזכרת פעם נוספת בקדימון, לאחר שסאם נחטפת על ידי מתיאס, לארה אומרת .
במשחק הסופי לארה לא ידעה שמתיאס חטף את סאם ואמרה כי סאם והאדם בשם מתיאס נעלמו לאחר שהתעלפה.
במצב המרובה המשתתפים של המשחק ניתן לשחק כסטף.
המשחק מתחיל בכך שלארה יוצאת להרפתקה הראשונה שלה בספינת ה-Endurance (בתרגום חופשי: סיבולת), במטרה למצוא את הממלכה האבודה ימטאי.
מהצעתה ודחיית הצעתו של וויטמן, הספינה פונה אל עבר אזור אשר נקרא "משולש הדרקון", אשר נמצא מזרחה ליפן.
הספינה נפגעת מסופת אלימה ושרידי ספינות, דבר אשר משאיר את השורדים תקועים בתוך אי מבודד.
לארה מופרדת מחבריה, ונתפסת בידי אדם זר.
היא מצליחה לברוח בעוד האדם הזר שתפס אותה נהרג מקריסת מערה בעקבות הפעולות של לארה.
כשלארה מנסה למצוא את חבריה - השורדים האחרים, היא מוצאת ראיות לכך שהאי מאוכלס, כמו: ציורי קיר, גופות וגוויות של בעלי חיים.
לבסוף היא מוצאת את חברתה סאם, ואדם נוסף בשם מתיאס, שטוען שהיה מורה אשר נתקע על האי.
כאשר סאם מספר למתיאס על האגדה של הימיקו, לארה מאבדת הכרה.
לאחר שלארה מתעוררת, היא מגלה שהשניים נעלמו.
לארה בסופו של דבר מצליחה להתחבר מחדש עם חבריה, וויטמן מחליט ללכת עם לארה לחפש את רוט - קפטן הספינה אשר עדיין נעדר, כאשר שאר חברי הקבוצה (רייס, ג'ונה, אלכס וגרים) יוצאים לחפש את סאם ואת מתיאס.
בזמן שלארה וויטמן חוקרים את האי, הם מגלים שהאי מאוכלס ושתושביו עושים טקסים פולחניים להימיקו, דבר אשר מאשר שהאי הוא אכן ימטאי - הממלכה האבודה.
עם גילוי אנדרטה שנבנתה לשמה של להימיקו, לארה וויטמן נתפסים על ידי תושבי האי ונלקחים אל מקום מסוים באי יחד עם ניצולים נוספים מהספינה.
כשהניצולים מנסים לברוח, תושבי האי הורגים אותם.
לארה הופרדה מוויטמן ומנסה להתחבא, אך נמצא על ידי אחד מתושבי האי ונאלצת להרוג אותו.
היא נלחמת נגד שארית מהתוקפים ומתאחדת עם רוט, שהצילה אותו מלהקת זאבים לאחר שאלה לקחו את האספקה של רואט' אשר כוללת תרופות וכן אות S.O.S אשר ישמש לשליחת קריאה לעזרה.
לארה מצליחה להגיע למגדל הרדיו, ומזעיקה עזרה, אך המטוס שנשמע לקריאה נפגע על ידי סופה מסתורית שהופיעה משום מקום, ולארה שומעת קול מסתורי האומר "No one leaves" (אף אחד לא עוזב) ביפנית (誰も残さない).
ללא יכולת להציל את הטייסים של המטוס, לארה יוצרת קשר עם אלכס ורייס, אשר מגלים שסאם נחטפה על ידי תושבי האי, שהם חברים בכת מרושעת ואלימה בשם "האחים הסולריים".
לארה מנסה להציל את סאם, אך נתפסת בידי מתיאס, המנהיג של הכת.
מתיאס מצווה להרוג אותה, אך לפני שאלה הורגים אותה, היא ניצלת בידי התקפה של אונים (מהמיתולגיה היפנית) אשר דמויים לסמוראיים ונלקחת בשבי.
בזמן בריחתה מהמנזר העתיק, היא שומעת מסאם (שמדברת איתה ממכשיר קשר) שמתיאס מתכוון לשים אותה דרך "התעלות", פולחן אש אשר נועד למצוא את מלכת השמש הבאה, אשר ישרוף אותה למוות אם הפולחן ייכשל.
לארה עוקבת אחריהם ומגיעה למצברם של הסלוריים ונעזרת בגרים.
הסולריים לוקחים את גרים בתור בן ערובה, אך גרים מקריב את עצמו כדי שלארה תוכל לברוח - הוא הורג חלק מין תושבי האי וקופץ למוות יחד עם עוד חבר בכת.
בעזרתו של רות', לארה נכנסת למבצר ורואה את הפולחן מתחיל.
לארה לא מתאפקת והורגת את אחד מחברי הכת.
מתיאס פוקד על דימיטרי וניקולאי, שני חברים רוסים בכת לתפוס אותה, והם מכים אותה על כך שהרגה את אחיהם וולדימר.
הפולחן ממשיך וכאשר האש נדלקת ומגיעה כמעט עד לסאם, רוח חזקה מתחילה לנשוב וכבת את האש, דבר המעיד על כך שסאם היא אכן מלכת השמש הבאה כפי שחשב מתיאס.
לארה נשבת אך מצליחה לברוח ומתאחדת עם שלושה מחבריה שנתפסו בשבי - אלכס, ריאס וג'ונה, והם מתכננים תוכנית להצלתה של סאם ולברוח.
בעזרתו של וויטמן, אשר הצליח להשיג זכות מהכת להסתובב חופשי, לארה חוזרת לארמון כדי להציל את סאם, בזמן שרוט מורה למסוק שנמצא בסיבה להצילם ולהוציא אותם מין האי.
לארה מצליחה, אך משכנעת את סאם לברוח ברגל, כיוון שרואה סערה נוספת נוצרת כאשר המסוק מתקרב.
כאשר לארה מנסה לעצור את המסוק ולשכנע את הטייס ללנוח באמצעות איומי אקדח, המסוק מתרסק ולארה גוססת למוות.
רוט מנשים את לארה, אך ספג מכה קטלנית מגרזן שזרק מתיאס (שכיוון ללארה אך רוט משתמש בגבו בתור מגן אנושי) ישירות לתוך גבו של רוט.
בעודו חי, רוט הורג מספרי חברי כת ומציל את לארה ואז גוסס למוות ומת מפצעיו.
לאחר הלווייתו של רוט, לארה מקבלת את העובדה שהסופות אינן טבעיות, ושהן קשורות איכשהו למלכת השמש ומתוכננים כך שאף אחד לא יעזוב את האי.
לארה מתאחדת מחדש עם חבריה, שהצליחו לברוח מהסולריים רחוק מספיק כדי לייאש סירה נטושה בשביל לברוח מהאי, בתנאי שניתן לתקנה.
וויטמן מצטרף לחבורה, בטענה שהוא הצליח לברוח, אף על פי שלארה חושדת בו כי הוא עובד בשביל הכת.
לארה ולאכס מוצאים חלקים לסירה מהאניה הטרופה "ה-Endurance".
הם הותקפו על ידי הסולריים ואלכס יוצר פיצוץ שהורג את הסולריים ואת עצמו ובכך מקריב את עצמו כדי שלארה תוכל לברוח עם הכלים.
בדרך לארה מוצאת יומן שכתבו חיילי הצבא היפני במלחמת העולם השנייה ומשלחת של מדענים נאצים שנועדה לחקור את הסופות ולהשתמש בהם בתור נשק.
לארה מחליטה לחקור קבר שנמצא קרוב לקו החוף, שבו היא מוצאת שרידיו של גנרל סמוראי שביצע ספוקו.
לארה מבינה כי טקס ההתעלות אינו טקס להכתרת מלכה חדשה, אלא טקס שמעביר את נשמתה של מלכת השמש לגוף חדש: רוחה של הימיקו רוצה לצאת מגופה הנוכחי, ומיתאס מציע את סאם כגוף חדש.
לארה חוזרת אל חבריה בקו החוף, רק כדי לגלות שוויטמן בגד בחבורה וחטף את סאם בשביל מתיאס.
לארה, ג'ונה וריאס רודפים אחרי וויטמן באמצעות הסירה לתוך מעבר סודי שבו אפשר לגשת למנזר באופן ישיר.
לאחר שלארה מגיעה למקום, היא רואה את מתיאס מרמה את וויטמן, דבר הגורם לוויטמן להיהרג בידי האוני ומיתאס מנצל את ההזדמנות לברוח למנזר.
לאחר קרב ממושך עם הסולריים ועם השומרי הראש, לארה מגיעה לראשו של המנזר, איפה שמתיאס מבצע את טקס ההתעלות.
השרידים המאובנים של הימיקו נפרצו באנרגיה בניסיון להעביר את נשמתה של הימיקו אל הגוף החדש.
לארה נלחמת בדרכה להגיע אל הרחבה המרכזית, שם היא מתעמתת עם מתיאס והורגת אותו.
לאחר מכן היא תוקעת את הלפיד שיש לה היישר לתוך שרידיה של הימיקו והורסת אותה ואת גופה ומצילה את סאם.
עם היעלמותן של הסערות, לארה, ג'ונה, ריאס וסאם עוזבים את האי ונאספים על ידי ספינת מטען.
בזמן שהיא וחבריה שטים לביתם, לארה מבינה כי סיפורי אביה והמיתוסים שאביה חקר יכולים להיות אמיתים ולא מיתוסים, ומחליטה לחשוף אותם וקבעה כי היא אינה חוזרת הביתה עדיין.
לאחר יציאת המשחק Tomb Raider: Underworld, חברת Crystal Dynamics חולקה לשני צוותים: הצוות הראשון התמקד בפיתוח המשחק הבא בסדרה והצוות השני התמקדת בפיתוח המשחק הבא בסדרת הספין אוף לסדרת המשחקים המקורית (אשר החל עם המשחק Lara Croft and the Guardian of Light).
בנובמבר 2010, חברת Square Enix הגישה בקשה לסימן מסחרי של הסלוגן למשחק החדש; "A Survivor is Born" (בתרגום חופשי: שורד נולד).
ב-6 בדצמבר 2010 חברת Square Enix הכריזה שהמשחק נמצא בפיתוח כמעט שנתיים:
טומב ריידר הוא המשחק הראשון שמשתמש בטכנולוגיית רינדור השיער TressFX של AMD.
המהדורה השנייה היא מהדורת ה-Collector's Edition אשר כוללת בתוכה את התוכן של המהדורה הראשונה וכן פסלון של לארה קרופט עם כל כלי הנשק שלה.
למשחק שוחררו 28 תוספות (תכנים להורדה, DLC):
Tomb of the Lost Adventurer - תוספת משימת צד למצב שחקן יחיד.
Aviatrix Skin - סקין ללארה למצב שחקן יחיד.
Demolition Skin - סקין ללארה למצב שחקן יחיד.
Guerilla Skin - סקין ללארה למצב שחקן יחיד.
Hunter Skin - סקין ללארה למצב שחקן יחיד.
Mountaineer Skin - סקין ללארה למצב שחקן יחיד.
Sure-Shot Skin - סקין ללארה למצב שחקן יחיד.
Agility Skill - שדרוג למצב שחקן יחיד (הישרדות טובה יותר מנפילה ממקומות גבוהים).
Animal Instinct - שדרוג למצב שחקן יחיד (קבלת יותר XP בהריגת חיות).
Headshot Reticule - שדרוג למצב שחקן יחיד (שיפור הדיוק של כלי הנשק).
Pistol Burst - שדרוג למצב שחקן יחיד (אפשרות לאקדח לירות 3 כדורים ברצף).
Pistol Silencer - שדרוג למצב שחקן יחיד (משתיק קול לאקדח).
JAGD P22G - אקדח מהמשחק Hitman: Absolution למצב המרובה משתתפים של המשחק.
Silverballer - אקדח מהמשחק Hitman: Absolution למצב המרובה משתתפים של המשחק.
Agency SPS 12 - רובה ציד מהמשחק Hitman: Absolution למצב המרובה משתתפים של המשחק.
M590 12ga - רובה ציד מהמשחק Hitman: Absolution למצב המרובה משתתפים של המשחק.
HX AP-15 - תת-מקלע מהמשחק Hitman: Absolution למצב המרובה משתתפים של המשחק.
STG 58 Elite - תת-מקלע מהמשחק Hitman: Absolution למצב המרובה משתתפים של המשחק.
Fisherman - דמות למצב המרובה משתתפים של המשחק.
Scavenger Bandit - דמות למצב המרובה משתתפים של המשחק.
Scavenger Executioner - דמות למצב המרובה משתתפים של המשחק.
Scavenger Scout - דמות למצב המרובה משתתפים של המשחק.
1939 Multiplayer Map Pack - חבילת מפות למצב המרובה משתתפים של המשחק.
Caves and Cliffs Multiplayer Map Pack - חבילת מפות למצב המרובה משתתפים של המשחק.
Shanty Town - מפה למצב המרובה משתתפים של המשחק.
Shipwrecked Multiplayer Map Pack - חבילת מפות למצב המרובה משתתפים של המשחק.
Japanese Language Pack - חבילת שפה שמשנה את שפת המשחק ליפנית וזמינה ביפן בלבד.
Optional Movie Extras - תוסף שאמור להוסיף 4 קדימונים לצפייה מהמשחק.
הפסקול של טומב ריידר הולחן על ידי ג'ייסון גרייבס, שעבודותיו הקודמות כללו את הפסקול המשחק Dead Space ומשחקי ההמשך שלו, F.E.A.R.
הפסקול יצא לאור ב-5 במרץ 2013, ביחד עם יציאת המשחק עצמו.
אורכו של הפסקול הוא 74 דקות ו-55 שניות.
באחד מין הפרקים של The Final Hours of Tomb Raider ב-YouTube, המלחין של הפסקול זוהה כג'ייסון גרייבס.
הוא חשף כי הסגנון המוזיקלי שלו עוצב בהשפעת שני מלחינים קלאסיים רוסיים: סרגיי פרוקופייב ופיוטר איליץ' צ'ייקובסקי וכן מלחין פולני מודרני - קשישטוף פנדרצקי.
טומב ריידר מכר למעל ממיליון עותקים ב-48 השעות הראשונות ליציאת המשחק.
ב-48 השעות הראשונות לשחרורו נמכרו מיליון עותקים של המשחק.
בבריטניה, המשחק הגיע לראש הרשימה של המשחקים הנמכרים ביותר בבריטניה לשנת 2013 ועקף את מכירותיו של המשחק Aliens: Colonial Marines, עד אשר המשחק Grand Theft Auto V עקף את מכירותיו.
המשחק הציב שיא חדש לסדרת המשחקים ואף עקף את מכירותיו של המשחק השביעי בסדרה, Tomb Raider: Legend.
יתר על כן, גרסאות ה-Xbox 360 וה-PlayStation 3 של המשחק שברו שיא נוסף בתור המשחק הנמכר ביותר בזמן הקצר ביותר מכל משחקי הסדרה, שיא שבעבר החזיק המשחק השישי בסדרה, Tomb Raider: The Angel of Darkness.
טומב ריידר הגיע לראש הרשימה של המשחקים הנמכרים ביותר בצרפת, אירלנד, איטליה, הולנד, נורווגיה וארצות הברית.
בארצות הברית, טומב ריידר היה המשחק השני הנמכר ביותר במרץ 2013, לא כולל מכירות של עותקים דיגיטליים, כשהראשון היה ביושוק לנצח.
ביפן, טומב ריידר הגיע למקום הרביעי ברשימה עם 35,250 עותקים שנמכרו.
ב-26 במרץ 2013, Square Enix הכריזה שנמכרו מעל 3.4 מיליון עותקים בעולם, אך לא הצליחו להגיע למספר העותקים שחזו.
למרות זאת, ב-29 במרץ 2013, Crystal Dynamics הגנו על מכירותיו של המשחק בטענה כי המשחק שמהווה אתחול מחדש של הסדרה היה "המצליח ביותר" מכל משחק אחר ששוחרר בשנה הזאת (2013) ושבנוסף המשחק שבר שיא חדש של המספר הגבוה ביותר של העותקים שנמכרו מכל משחקי הסדרה.
ב-22 באוגוסט 2013, דארל גאלייטר, ראש צוות הפיתוח של המשחק והסטודיום של Square Enix, הכריז באתר Gamasutra שנמכרו מעל 4 מיליון עותקים של המשחק ברחבי העולם.
ב-17 בינואר 2014, סקוט אמוס, המפיק של טומב ריידר, חשף כי בסוף שנת 2013 המשחק השיג ריווחיות.
ב-3 בפברואר 2014, Tomb Raider: Definitive Edition, שחרור מחדש של המשחק לקונסולות ה-PlayStation 4 וה-Xbox One, הגיע לראש הרשימה בבריטניה.
ב-6 במרץ 2014, גאלייטר חזה שמכירות המשחק יעברו את ה-6 מיליון עד סוף החודש.
נכון ליוני 2014, נמכרו מעל 6.5 מיליון עותקים של המשחק.
במהלך הריאיון עם הבלוג Kotaku, המפיק רון רוסנברג ציין כי במהלך המשחק לארה קרופט ההצעה של האפשרות ל-'ניסיון אונס' במשחק גרמה לזעם ומחלוקת.
מאוחר יותר, מנהל הסטודיו דארל גאלייטר דחה את ההצעה של 'ניסיון האונס' בכך שציין שאחת מין ש מאוחר יותר, מנהל הקריאייטיב נוח הויטס הבהיר כי הם
בריאיון עם כותבת הסיפור, רהיאנה פרטצ'ט, היא הסבירה כי מטרת הסצנה הייתה להראות את תגובותיה של לארה ולא את מעשיהו של תוקפה.
כמו כן, פרטצ'ט הביעה את תדהמתה על כך שבתור גיבורה, לארה הייתה צג שווא כקורבן של תקיפה מינית.
בכנס הקומיק-קון 2013 בסן דייגו הוכרז כי הכותב גייל סימון ימשיך לכתוב את הסיפור של הריבוט בסדרה של קומיקסים שמפורסמים על ידי Dark Horse Comics ושהסיפור שבקומיקסים יוביל ישירות למשחק המשך.
מאוחר יותר, בתחילת אוגוסט, מנכ"ל אולפן Square Enix המערבי פיל רוג'רס, אישר כי התחילו בפיתוח המשך למשחק לקונסולות הדור הבא.
בראיון נוסף באותה שנה, ברייאן הורטון - מנהל בכיר במחלקת האומנות והעיצוב של חברת Crystal Dynamics, אמר כי ההמשך יאמר
במהלך ההצגה של מיקרוסופט ב-E3] 2014, הוכרז המשחק ההמשך - Rise of the Tomb Raider.
ב-Gamescom 2014 מיקרוסופט הכריזה כי המשחק יהיה אקסקלוסיבי לקונסולות ה-Xbox One וה-Xbox 360 בתאריך השחרור המתוכנן.
האקסקלוסיביות היא זמנית בלבד, יחד עם Square Enix, מפתחי המשחק אפשרו לשחרר את המשחק מאוחר יותר לפלטפורמות האחרות.
בדצמבר 2014, מיקרוסופט הכריזו כי הם יפיצו את המשחק לקונסולות ה-Xbox.
בשנת 2011 GK Films רכשו את זכויות ההסרטה של טומב ריידר ובשנת 2015 צצו דיווחים על תחילת הפקת סרט חדש בשיתוף פעולה עם אולפני האחים ורנר וחברת MGM.
הסרט תוכנן להוות אתחול לסרט טומב ריידר ולהתבסס על סדרת משחקי המחשב משנת 2013.
ב-28 באפריל 2016 נודע שהשחקנית אליסיה ויקאנדר לוהקה לגלם את לארה קרופט, כאשר הבמאי הנורווגי רור אותוג (Roar Uthaug) נשכר לביים.
טומבוי הוא סרט קולנוע צרפתי מסוג דרמה משנת 2011. הסרט עוקב אחר לור, ילדה בת 10 העוברת עם משפחתה לשכונה חדשה ומציגה עצמה לחבריה כילד בשם מיכאל.
משפחתה של לור בת ה-10 עברה לשכונה חדשה בפריז.
יום אחד לור פוגשת קבוצת ילדים המשחקים בחוץ, היא יוצאת מביתה במטרה לשחק איתם אך הם נעלמים במהירות והיא פוגשת את ליזה, ילדה המתגוררת בשכונה.
ליזה מניחה שלור היא בן ושואלת לשמה, ולור משיבה: "מיכאל".
בהמשך ליזה מציגה את לור/מיכאל לשאר ילדי השכונה כילד החדש בשכונה.
מיכאל מתחבר עם ליזה ושאר ילדי השכונה, ומשחק איתם כדורגל.
כאשר הוא מוזמן ללכת איתם לשחות, הוא מכין לעצמו פין תותב מפלסטלינה כשהם הולכים לשחות יחדיו.
מיכאל וליזה מתקרבים ומתחילים להימשך זו לזה, ובהמשך ליזה מנשקת את מיכאל.
באחד הימים ליזה מגיעה לחפש את מיכאל בביתו ופוגשת באחותה בת השש של לור, ז'אן.
ז'אן מבינה מהשיחה עם ליזה, שלור הציגה עצמה כבן.
בהתחלה ג'ין כועסת, אך כשלור מבטיחה לקחת אותה איתה להיפגש עם חבריה עד סוף הקיץ, היא מתרצה ואומרת שאח גדול זה "הרבה יותר טוב" מאחות גדולה.
היא גם עוזרת למיכאל להסתפר ולהסתיר את סודו מהוריהם.
לאחר שמיכאל מעורב בקטטה עם אחד הילדים, הילד ואמו מגיעים לדבר עם אמו.
אמו מעמידה פנים שהיא יודעת מיהו מיכאל, אך לאחר שהם עוזבים היא כועסת על לור על כך ש"העמידה פנים שהיא בן", ומתעקשת שתספר לכולם שהיא בת, לטובתה.
ז'אן מבינה את מצבה הקשה של לור ומנסה ככל יכולתה לעזור לאחותה מבחינה רגשית.
אמה של לור מכריחה אותה ללבוש שמלה ולוקחת אותה לביתו של הילד שהרביצה לו, וגם לביתה של ליזה.
ליזה המומה כשהיא רואה את מיכאל בשמלה ובורחת מבלי לומר מילה.
הסרט מסתיים כשלור בביתה עם אמה ואחותה, ואינה רוצה לצאת החוצה.
אולם לור רואה מחלון הבית את ליזה מחכה בחוץ, ויוצאת לפגוש בה.
לאחר שתיקה ארוכה, ליזה שואלת את לור לשמה, וזו משיבה: "קוראים לי לור", ומחייכת בזווית הפה.
ז'אן, אחותה של לור - מאלון לבאנה.
אמה של לור - סופי קטני.
אביה של לור - מתיו דמי.
טומב ריידר הוא סרט פעולה אמריקאי משנת 2001, המבוסס על סדרת משחקי הווידאו "טומב ריידר" ועל הדמות הראשית בה, לארה קרופט.
הסרט בוים על ידי סיימון ווסט, ודמותה של קרופט מגולמת על ידי אנג'לינה ג'ולי.
לארה קרופט היא בת למשפחת אצולה בריטית, ארכאולוגית חזקה ומוכשרת, העוסקת בחיפוש אוצרות בקברים עתיקים.
בסרט זה לארה מחפשת אחר שני חלקים של חפץ עתיק בעלי כוח רב, הקבורים בחלל ובזמן, ומנסה למנוע את נפילתם לידי אויביה.
החיפוש אחר החלקים והמאבק על השליטה בהם מתרחשים במקומות מסתוריים וייחודיים - קבר עתיק של האור המרקד בקמבודיה, ומקדש עשרת אלפים הצללים בסיביר.
אנג'לינה ג'ולי - לארה קרופט
ג'ון ווייט - לורד ריצ'רד קרופט
איאן גלן - מנפרד פאוול
דניאל קרייג - אלכס ווסט
כריס בארי - ג'יימס הילרי
ג'וליאן רינד-תות - מר פימס
הסרט קיבל בעיקר ביקורות שליליות ממבקרי הקולנוע, על עלילה חסרת טעם ורצף מהלכים הדומה למשחק הווידאו, אבל ג'ולי זכתה לשבחים על משחקה.
הסרט נחל הצלחה מסחרית גבוהה ודורג במקום הראשון בהקרנות בבתי הקולנוע בשבוע הראשון לצאתו.
מבין כל הסרטים המבוססים על משחקי וידאו אי פעם, הוא נחשב למצליח ביותר מבחינה מסחרית בזמנו (עד שהסרט "הנסיך הפרסי: חולות הזמן" נחל הצלחה גדולה ממנו בשנת 2010).
הסרט גם נחשב לבעל ההכנסה הגבוהה ביותר לסרט פעולה בכיכובה של אישה (לצד סרטה של סיגורני ויבר, "הנוסע השמיני").
לסרט יצא סרט המשך ב-2003, שלמרות השבחים על השיפור מהמבקרים, לא שחזר את ההצלחה הכלכלית של "טומב ריידר", שגרף 374 מיליון דולר.
הסרט תוכנן להוות אתחול ולהתבסס על סדרת משחקי המחשב משנת 2013.
ב-28 באפריל 2016 נודע שהשחקנית אליסיה ויקנדר לוהקה לגלם את לארה קרופט, כאשר הבמאי הנורווגי רור אותוג (Roar Uthaug) נשכר לביים.
האתחול יצא לאקרנים ב-16 במרץ 2018.
לרגל מלאת עשרים שנה ליציאת הסרט, ב-1 ביוני 2021 הפיצה חברת "פרמאונט" מארז כפול ברזולוציית 4K UHD של שני הסרטים, "טומב ריידר" (2001) וסרט ההמשך, "טומב ריידר 2: סוד החיים" (2003).
המארז מכיל שני פורמטים של כל אחד משני הסרטים: Blu-ray ופורמט דיגיטלי.
טוֹמְבּוֹלוֹ (מאיטלקית: Tombolo בעקבות הלטינית: tumulus שפירושו "תלולית", ברבים, טומבולי) היא רצועת יבשה שמחברת בין אי ליבשה.
בין מספר רצועות טומבולו נוצרות לגונות, אשר אם הן ללא מוצא לים יכולות להתמלא בסחף ולהרחיב את הטומבולי לכדי רצועת יבשה רחבה.
הטומבולו נקרא בעברית שרטום (להבדיל משרטון המצוי מתחת למים).
כאשר קיים אי קרוב לחוף, פעולת הגלים בתווך שבינו ובין היבשה חלשה יחסית.
אם כמות הסחף המושקעת בתווך גבוהה מכמות החומר המוסר על ידי פעולת הגלים, מצטבר במשך הזמן סחף שיוצר שרטון חולי, ההולך ומתרחב ומחבר בסופו של דבר בין האי לבין החוף היבשתי.
טומבולו יכול להיווצר גם בין קו החוף לבין מבנים מלאכותיים כגון שוברי גלים ומתקני נמל.
היווצרות בעקבות הקמת שוברי גלים
כאשר היחס בין אורך שובר הגלים למרחקו מקו המים בחוף קטן מ-0.6 עד 0.7 (כלומר אורך השובר חלקי המרחק מן החוף מביא ליחס הזה), לא ייווצר טומבולו, כי אם רצועת חול (שרטון חולי) מכיוון קו המים לשובר הגלים שאינה מגיעה עדיו.
כאשר היחס האמור, עולה על 0.9 או 1.0 (כלומר אורך שובר הגלים דומה באורכו, או אפילו ארוך יותר, ממרחקו לקו המים בחוף), מתקיימים תנאים המאפשרים היווצרות טומבולו שלם - עם זאת, ייתכנו משתנים נוספים שישפיעו על ההיווצרות.
גשר אדם בין הודו לסרי לנקה היה עד 1480 קשר יבשתי רציף
העיר צור, שיוסדה על אי שחובר ליבשה באופן מלאכותי
החיבור בין סלע גיברלטר ליבשה הוא למעשה טומבולו חולי רחב
האי הלכוד מונטה ארג'נטריו שבאיטליה
לאס פאלמאס דה גראן קנריה, האיים הקנריים
האי מיקלון מקבוצת סן-פייר ומיקלון מורכב משני איים לכודים המחוברים זה לזה בטומבולו
מסגד חאג' עלי במומבאי, הודו
טומב ריידר הוא סרט קולנוע אמריקאי פעולה והרפתקאות שבוים על ידי רור אות'וג ונכתב על ידי ז'נבה רוברטסון-דורט.
הסרט מבוסס על משחק וידאו באותו שם משנת 2013 שהופץ על ידי Crystal Dynamics.
בסרט מככבים אלישיה ויקאנדר, וולטון גוגינס, דניאל וו ודומיניק ווסט.
אולפני האחים וורנר הפיצו את הסרט ב-16 במרץ 2018.
אליסיה ויקנדר בתפקיד לארה קרופט
וולטון גוגינס בתפקיד האב מתיאס ווגל
דניאל וו בתפקיד לו רן, קפטן הספינה אשר מסייע ללארה בחיפוש אחר אביה.
דומיניק וסט בתפקיד לורד ריצ'רד קרופט, אביה המנוח של לארה וארכאולוג לשעבר.
האנה ג'ון-קאמן בתפקיד סופי, שותפתה והחברה הטובה ביותר של לארה
אנטוניו אאקיל בתפקיד ניטין, חבר של לארה.
ב-2011, GK Films רכשו את זכויות הסרטה ותכננו להפיק אתחול לסרטי לארה קרופט.
דארל גולהייגר, ראש Crystal Dynamics, חשף שהסרט יתמקד בלארה צעירה יותר.
במרץ 2013 נודע כי מטרו גולדווין מאייר ישתפו פעולה עם GK Films בהפקת הסרט.
גרהם קינג, מייסד GK, ישמש כמפיק הסרט.
ביוני 2013, MGM בחרו במרטי נוקסון לכתיבת התסריט.
בפברואר 2015 Deadline דיווחו שאולפני האחים ורנר ישתפו פעולה עם MGM בהפצת הסרט וכי אוון דוהרטי ישכתב את התסריט.
בנובמבר 2015, הבמאי הנורווגי רור אות'וג (Roar Uthaug) נשכר כדי לביים את הסרט החדש, בעוד ז'נבה רוברטסון-דורט הצטרפה כתסריטאית, לצד מארק פרגוס והוק אוסטבי.
במרץ 2016, הבמאי אישר שהסרט יתבסס על עלילת משחק הווידאו משנת 2013.
במרץ 2016 החלה עבודת ליהוק השחקנית הראשית ותחילה אף תוכנן ללהק את דייזי רידלי לתפקיד.
באפריל אותה שנה מערכת The Hollywood Reporter דיווחה על ליהוקה של השחקנית אליסיה ויקנדר לתפקיד הראשי.בדצמבר אותה שנה הצטרף וולטון גוגינס לצוות השחקנים, כדי לגלם את דמות הנבל הראשי.
בינואר 2017 דניאל וו לוהק לגלם את לו רן, קפטן הספינה שמסייע ללארה קרופט במציאת אביה.
ב-27 בינואר 2017, דומיניק ווסט לוהק לגלם את לורד ריצ'רד קרופט, ארכאולוג ואביה המנוח של לארה.
באפריל 2017, האנה ג'ון-קאמן הצטרפה לצוות השחקנים ביוני 2017 הצטרף גם השחקן הבריטי אנטוניו אאקיל שלוהק לגלם את ניטין, חבר של לארה.
צילומי הסרט החלו ב-23 בינואר 2017, בקייפטאון שבדרום אפריקה והושלמו ב-9 ביוני 2017 באולפני האחים ורנר שבליבסדן.
טומב ריידר הוא משחק פעולה והרפתקאות ממוחשב מגוף שלישי, הראשון בסדרת משחקי טומב ריידר.
המשחק פותח על ידי Core Design והופץ על ידי Eidos Interactive לקונסולות המשחקים Sega Saturn, פלייסטיישן ולמערכת ההפעלה MS-DOS ב-25 באוקטובר 1996 ובהמשך גם ל-N-Gage, Microsoft Windows, iOS, Android ול-Mac OS.
המשחק שוחרר לרשת ה-PlayStation Network ב-אוגוסט 2009 באמריקה הצפונית ובאוגוסט 2010 באירופה.
טומב ריידר עוקב אחר קורות חיי לארה קרופט, ארכאולוגית בריטית המחפשת אחר אוצרות עתיקים.
המשחק קיבל שבחים רבים, שחלק גדול מהם הגדירו את המשחק בתור אחד ממשחקי הווידאו הטובים ביותר שנוצרו.
מכירות המשחק הגיעו לכ-7 מיליון עותקים שנמכרו בכל העולם.
מורשת המשחק עד היום מהווה בסיס למשחקי פעולה-הרפתקאות ממוחשבים.
רימייק למשחק העונה לשם Tomb Raider: Anniversary יצא לאור ב-2007 לכבוד עשור ליציאת המשחק ואתחול מחדש למשחק העונה לאותו השם יצא לאור ב-2013.
טומאת שכבת זרע היא טומאה בדרגת אב הטומאה החלה על האדם אשר יוצאת ממנו שכבת זרע ומביאה אותו לדרגת ראשון לטומאה.
הנטמא בטומאה זו נקרא בהרבה מקומות "בעל קרי".
טומאה זו מהותה היא לעורר את האדם שיצאה ממנו שכבת הזרע המגיעה על ידי מחשבות תאווה גופניות, בין מרצונו ובין באונס בשנתו.
ועל ידי שנהיה טמא למשך יום אחד תתנקה מחשבתו ואחר כך יטהר על ידי טבילה.
ובדומה לכך כתבו שטומאת בעל קרי היא טומאה הבאה על ידי קלות ראש וזחות הדעת.
שיעור שכבת הזרע המטמאת במגע היא כעדשה, אך לאדם עצמו היוצאת ממנו שכבת הזרע שיעורה בכל שהוא.
והטומאה חלה על האדם בין אם ראה באונס ובין ברצון.
חכמים גזרו אף על המהרהר בלילה וחלם ששימש וכשהתעורר מצא את בשרו חם, שהוא טמא, ואף שלא ראה שכבת זרע, אך טומאה זו חלה רק לעניין תרומה, ואינה מטמאת חולין.
הזרע המטמא צריך להיות לבן, אך אדום או צבע אחר אינו מטמא.
וכן צריך האדם להרגיש ביציאת שכבת הזרע כדי להיטמא.
זרעו של קטן אינו מטמא אותו או אחרים.
וזרעו של אנדרוגינוס טמא מספק, מכיוון שהוא ספק האם מוגדר כזכר, נקבה, או מין אחר.
זרעו של הגוי אף אם הוא גר תושב, וכן זרעו של עבד כנעני, וזרע הבהמה אינם מטמאים.
השוכב עם האישה וגמר ביאתו שניהם טמאים.
וטומאת האישה אינה משום שבית סתריה נגע בשכבת זרע, אלא משום טומאה מיוחדת אשר גזרה התורה על האישה הנבעלת.
יש שהסתפקו בדין האישה כאשר בא עליה אדם ולא הוציא שכבת זרע, האם הביאה מספיקה דיה כדי לטמאותה.
אך מוסכם שאם רק הערה בה אינה נטמאת.
אם היה הבועל פחות מבן תשע או הנבעלת פחותה מבת שלוש ולכן אינם נחשבים כראויים לביאה, אינם טמאים מחמת הביאה, והיא לא תהיה טמאה אף במגע משום שאין בית סתריה נטמאים במגע.
וכן ביאה שלא כדרכה אינה נחשבת ביאה כדי לטמאות.
אישה הפולטת מבית סתריה שכבת זרע לחה בתוך שלוש עונות (עונה היא יום או לילה) מעת הביאה, הרי היא טמאה ואף אם פלטה כל שהוא.
אך אם שכבת הזרע יבשה או שכבר עברו שלוש עונות, אין שכבת הזרע מטמאת.
אמנם זכר שנרבע, שכבת הזרע הנפלטת ממנו מטמאת אף לאחר שלוש עונות.
ויש שהסתפקו על גויה או בהמה הפולטות שכבת זרע של ישראל לאחר שלוש עונות, אם מטמא.
הטמא הוא ראשון לטומאה ולכן כדי להיטהר עליו לטבול ולהמתין בטומאתו עד הערב, ועד שאינו נטהר ייחשב כטבול יום ואסור לו להיות בהר הבית ולאכול קדשים.
עזרא תיקן שבעל קרי יהיה אסור בקריאת שמע ובתפילה וכל דבר שבקדושה עד שיטבול, והטבילה תטהר אותו מיד.
וטעמו היה כדי שיהיו נקיים וטהורים במחשבתם, וכן כדי שלא יהיו האנשים מצויים אצל נשותיהם כתרנגולים.
לאחר תקופת עזרא ביטלו חכמים את תקנתו, ויכול אדם לקרוא קריאת שמע אף בלי טבילה, ויש הטוענים שלעניין תפילה לא בטלה התקנה ויש לטבול קודם.
אמנם אף לאחר ביטול התקנה הטבילה נחשבת כמעלה גדולה ומעשה רצוי.
טומיסלב "טומו" שוקוטה (; נולד ב-8 באפריל 1977 בזאגרב) הוא כדורגלן עבר קרואטי ששיחק בעמדת החלוץ.
שוקוטה פרץ במדיה של דינמו זאגרב מעיר הולדתו, במדיה היה למלך השערים של ליגת העל הקרואטית פעמיים ברציפות.
בהמשך שיחק בשתי קבוצות הפאר הפורטוגליות, בנפיקה ליסבון ופורטו, וכן שיחק בבלגיה ובסלובניה.
לזכותו שמונה הופעות במדיה של נבחרת קרואטיה, בהן כבש פעמיים.
הוא ייצג את נבחרתו בטורניר יורו 2004.
שוקוטה החל את הקריירה במדי סמובור מעיר הולדתו, ורשם את עונת הבוגרים הראשונה שלו בעונת .
כבר בעונת הבכורה שלו רשם 11 שערי ליגה ב-24 הופעות בליגת המשנה הקרואטית, וסייע לקבוצתו לסיים בפסגת מחוז מערב של הליגה, ולהעפיל לליגה הבכירה.
דינמו זאגרב (אז בשם קרואטיה זאגרב) זיהתה את הפוטנציאל של שוקוטה, והחתימה אותו בקבוצה לקראת עונת .
בעונת הבכורה שימש שוקוטה כשחקן מחליף, ותרם ארבעה שערים ב-12 הופעות ליגה בדרך לזכייתה של הקבוצה באליפות קרואטיה.
זאגרב השלימה זכייה בדאבל באותה העונה, ושוקוטה שולב פעמיים כמחליף בצמד משחקי הגמר מול ואראז'דין.
עונה לאחר מכן כבר זכה לדקות משחק נרחבות יותר בדרך לזכייה באליפות שנייה ברציפות.
עונת הפריצה של שוקוטה הייתה עונת .
דינמו זכתה באליפות שלישית ברציפות, ובהיעדרם של חלוציה הבולטים מהעונות הקודמות, בהם איגור צביטנוביץ' ומארק וידוקה, היה שוקוטה למוציא לפועל העיקרי של הקבוצה.
דינמו שייטה לזכייה בתואר ב-14 נקודות פער בראש הטבלה, ושוקוטה, עם 21 שערי ליגה בשלושים הופעות, זכה בתואר מלך השערים של הליגה.
עונה לאחר מכן איבדה דינמו את התואר להיידוק ספליט בפער נקודה בלבד בראש הטבלה, אך שוקוטה שמר על קצב כיבושים גבוה, עם עשרים שערי ליגה ב-29 הופעות, וזכה בתואר מלך שערי הליגה עונה שנייה ברציפות.
על אף האכזבה בליגה, גברה דינמו בגמר הגביע הקרואטי על האלופה החדשה.
במשחק הראשון בחוץ כבש שוקוטה את השער הראשון של קבוצתו בדרך לניצחון 2-0, ועם ניצחון 1-0 בגומלין הבטיחה דינמו את הזכייה בתואר.
בסך הכול בארבע עונות במדי הקבוצה, זכה שוקוטה בשלוש אליפויות ושני גביעים, וכבש 49 שערי ליגה ב-92 הופעות.
בעקבות ההצלחה במדי דינמו, עבר שוקוטה לקבוצת הפאר הפורטוגלית, בנפיקה ליסבון.
הקבוצה שפעה חלוצים בולטים, בהם סימאו סברוסה, נונו גומש ואחרים, ושוקוטה התקשה לפלס את דרכו להרכב, בין היתר בגלל מספר פציעות אותן ספג לאורך שנותיו במועדון.
בשתי עונותיו הראשונות שותף שוקוטה בעשרים משחקי ליגה בסך הכול, כבש שישה שערים, ולא זכה למקום משמעותי ברוטציה.
עונתו הבולטת ביותר בקבוצה הייתה עונת , אז כבש 11 שערי ליגה ב-29 הופעות, ואף סייע לקבוצתו לזכות בגביע הפורטוגלי, כשפתח בהרכב במשחק הגמר מול פורטו (הוחלף בדקה ה-55), בו ניצחה בנפיקה 2-1 לאחר הארכה.
עם זאת, באותה העונה היה עד לרגע טראומטי, כאשר נכח על המגרש במשחק החוץ מול ויטוריה דה גימארייש ב-25 בינואר 2004, בו מצא את מותו חברו להתקפה, מיקלוש פהר.
בעונה לאחר מכן תרם שוקוטה ארבעה שערים ב-11 הופעות בזכייתה של בנפיקה באליפות פורטוגל.
עם זאת, לאחר כחצי עונה הסתכסך עם הנהלת הקבוצה על רקע סירובו לחדש את חוזהו במועדון.
בעקבות כך, הועבר שוקוטה לקבוצת המילואים, ונותר בה עד לתום עונת המשחקים.
עם תום העונה פג חוזהו של שוקוטה במועדון, והוא עבר ליריבתה של בנפיקה, פורטו, בהעברה חופשית.
תקופתו של שוקוטה בפורטו הייתה רצופה פציעות חמורות, שכמעט ומנעו ממנו לשחק כלל במדי הקבוצה.
כבר בשלביה הראשונים של העונה ספג פציעה קשה, וחזר לשחק רק במחזור הנעילה של הליגה, וסיים את העונה עם שתי הופעות בלבד.
הפציעה הקשה הבאה לא איחרה לבוא, והגיעה כבר בקדם-העונה הבאה.
בעקבות כך, שב שוקוטה למגרשים רק בפברואר 2007. שוקוטה שוחרר מהמועדון חודש לאחר מכן, כשאמתחתו שלוש הופעות ליגה בלבד בשתי עונות במדי הקבוצה.
במרץ 2007 חזר שוקוטה לדינמו זאגרב, אם כי לא יכול היה לשחק עד לפתיחת עונת .
גם לאחר חזרתו, התקשה שוקוטה להשתקם לחלוטין מהפציעות הקשות שפקדו אותו, ולא שב למעמד בו עזב את הקבוצה מספר שנים קודם לכן.
בעונת החזרה שלו היה לאופציה השלישית בהתקפה (אחרי מריו מנדז'וקיץ' ויוסיפ טאדיץ') הוא כבש חמישה שערי ליגה ב-14 הופעות, וסייע לזכייתה הדומיננטית של קבוצתו בדאבל המקומי.
עונה לאחר מכן, עם הצטרפותו של איליה סיבוניץ', נדחק שוקוטה לשולי הרוטציה בחלק הקדמי, עם שער ליגה בודד בשש הופעות.
לאחר צמד עונות מאכזבות מבחינה אישית, סיים שוקוטה את דרכו במועדון.
בסך הכול בשש עונות בהן שיחק במדי הקבוצה, כבש שוקוטה 55 שערי ליגה ב-112 הופעות, וזכה בחמש אליפויות וארבעה גביעים.
לקראת עונת הצטרף שוקוטה ללוקרן מליגת העל הבלגית.
באותה העונה נלחמה הקבוצה כנגד הירידה, ושרדה בליגה הבכירה כשסיימה מקום אחד מעל לקו האדום.
לראשונה לאחר שש עונות, רשם שוקוטה מעל לעשרים הופעות ליגה, וסיים את העונה עם חמישה שערים ב-27 הופעות בסך הכול.
לאחר עונה אחת בבלגיה, הצטרף שוקוטה לאולימפיה ליובליאנה מליגת העל הסלובנית.
הקבוצה לא עמדה בציפיות וסיימה במקום הרביעי בלבד, מרחק עשרים נקודות מהפסגה.
שוקוטה תרם באותה העונה שבעה שערי ליגה ב-19 הופעות, ובתום העונה פרש ממשחק פעיל בגיל 34.
שוקוטה ערך את הופעת הבכורה שלו במדי נבחרת קרואטיה במשחק קריטי עבור הנבחרת, משחק הגומלין בפלייאוף ההעפלה במוקדמות יורו 2004. לאחר שוויון 1-1 בבית, התארחה קרואטיה אצל , כאשר שוקוטה רושם בכורה בהרכב של אוטו באריץ', והיה ליחיד באותו המשחק שעורך הופעת בכורה.
את המשחק ניצחה קרואטיה 1-0, והעפילה לטורניר הגמר.
בהופעתו השנייה במדי הנבחרת, במשחק ידידות מול , כבש שוקוטה את שער הבכורה שלו כבר לאחר שתי דקות, ועשר דקות לאחר מכן סיים את דרכו במשחק והוחלף על ידי איוויצה אוליץ'.
לאחר שרשם שלוש הופעות נוספות במשחקי הידידות לקראת הטורניר, במהלכם כבש את שערו השני בנבחרת, זומן שוקוטה לסגל הסופי של באריץ' לטורניר.
שוקוטה פתח בהרכב בכל שלושת משחקיה של קרואטיה בשלב הבתים.
קרואטיה פתחה בשוויון 0-0 מול , סיימה בשוויון 2-2 עם (שוקוטה הוחלף כרבע שעה לסיום), וסיימה את דרכה בעקבות ההפסד 4-2 ל במשחק השלישי.
בהמשך סבל שוקוטה מפציעות קשות, שלא הצליח להתאושש מהן.
הוא זומן לקראת מונדיאל 2006, אך איבד את מקומו בסגל בעקבות פציעה.
למעשה, שוקוטה לא שב לשחק עוד מאז טורניר היורו, וסיים את דרכו בנבחרת עם שני שערים בשמונה הופעות בלבד.
מלך השערים של ליגת העל הקרואטית (2): ,
עונהקבוצהליגהבליגההופעותשעריםסמובורליגת המשנה הקרואטית2411דינמו זאגרבליגת העל הקרואטית12421430212920בנפיקה ליסבוןליגת העל הפורטוגלית621442911114פורטוליגת העל הפורטוגלית2010דינמו זאגרבליגת העל הקרואטית14561לוקרןליגת העל הבלגית275אולימפיה ליובליאנהליגת העל הסלובנית197סך הכל קריירה24599
טומבוי (מאנגלית: Tomboy) הוא מונח הנמצא בשימוש בעיקר במדינות ובאזורים דוברי אנגלית ומתייחס ל ולנשים המפגינות מאפיינים או התנהגויות הנחשבים כאופייניים לבנים, כולל לבישת בגדים "גבריים" ומעורבות במשחקים ובפעילויות שהן פיזיות בטבען ונחשבות בתרבויות רבות "לא-נשיות" או שייכות ל"תחום של הבנים".
הכינוי "טום" הוא גרסה מקוצרת לשם "תומאס", ונמצא בשימוש עוד משנת 1377 בארצות דוברות אנגלית ככינוי כללי ל"אדם פשוט".
האזכור הראשון של המילה "טומבוי" הוא משנת 1533, ומשמעותו אז הייתה "ילד גס ונמהר".
מ-1579 משמעות המילה היא "אישה חצופה או חסרת בושה", ומאז 1592 משמעות המילה היא "ילדה המתנהגת כמו ילד תוסס".
לאורך השנים נערכו מחקרים שונים שחקרו את מידת השכיחות של המקרים שבהם נערות או נשים מתנהגות או בעלות תחומי עניין שאינם תואמים את התפקיד המגדרי הנשי.
ממחקר שנערך מטעם "Avon Longitudinal Study of Parents and Children" עלה שכאשר נערות בגיל הרך עוסקות בתפקידי מגדר האופייניים לבנים, כגון משחק בצעצועים המועדפים בדרך כלל על בנים, הן מושפעות בעיקר מגורמים גנטיים וטרום-לידתיים.
כמו כן, נמצא שטומבוי מגלות עניין רב יותר בתחומי מדע וטכנולוגיה.
דמויות רבות עם מאפיינים מובהקים של "טומבוי" מתוארות בספרים רבים שנכתבו לאורך השנים ושזורים בסרטים, סדרות טלוויזיה, משחקי וידאו, סדרות קומיקס, וסדרות הנפשה רבות.
לואיזה מיי אלקוט יצרה את דמות הטומבוי הארכיטיפי עם דמותה של ג'וזפין "ג'ו" מארץ' בספר "נשים קטנות", אשר יצא לאור לראשונה ב-1868
"בילבי" (Pipi Longstocking) מאת אסטריד לינדגרן (ספר אשר יצא לאור לראשונה ב-1945)
"רוניה בת השודד" מאת אסטריד לינדגרן (ספר אשר יצא לאור לראשונה ב-1981)
אריה סטארק בסדרת הספרים "שיר של אש ושל קרח" מאת ג'ורג' ר.ר.
לורה אינגלס מסדרת ספרי "בית קטן בערבה" מאת לורה אינגלס וילדר
אפונין ת'רנאדייר מהרומן הקלאסי "עלובי החיים"
"מדלנה" מאת לודוויג במלמנס (ספר אשר יצא לאור בשנת 1939)
לזלי ברק מ"ממלכת טרביתיה" מאת קתרין פטרסון.
מיכל מ"הדודה מיכל" מאת מאיר שלו.
קייט ליבי מ"מרדף ממוחשב" (1995)
ויקי ואלנקורט מ"נער המים" (1998)
קיילי מ"החרב הקסומה - המסע לקמלוט" (1998)
אודרי רמירז מ"אטלנטיס: האימפריה האבודה" (2001)
ג'סמינדר "ג'ס" בהאמרה מ"שחקי אותה כמו בקהאם" (2002)
אאווין מ"שר הטבעות: שני הצריחים" (2002) ו"שר הטבעות: שיבת המלך" (2003)
ונלופי וון שווייץ מ"ראלף ההורס" (2012)
ריילי אנדרסון מ"הקול בראש" (2015)
לינור קווינונז מ"בלגן בממלכה" (2018)
ד"ר לילי הוטון וטריידר סם מ"ג'אנגל קרוז" (2021)
אאודה ופיקס מ"מסביב לעולם ב-80 יום".
קליסטו מאל ומרידיאן קלייד מ"עולם מוזר" (2022)
מריון רייבנווד והלנה "וומבאט" שו מסרטי "אינדיאנה ג'ונס"
זן וטיגריס מסרטי "קונג פו פנדה".
כריס מסרטי "הטוסטר הקטן והאמיץ".
הרה מ"שר הטבעות: מלחמת הרוהירים" (2024).
פפרמינט פאטי, מולי וולי ולוסי ואן פלט בקומיקס "פינאטס"
הארוקה טנו ומקוטו קינו מסדרת האנימה והמאנגה "סיילור מון"
אקנה טנדו ואוקיו קיונג'י מ"ראנמה חצי"
רינה טואין מ"בנות הים פיצ'י פיצ'י פיץ'".
מקנזי, נטלי ורג'ינה מ"גליטר פורס דוקי דוקי".
לואיז בלצ'ר מ"ההמבורגרים של בוב"
לין רעש הבת ולאנה רעש מ"הרעשנים"
אפלג'ק, סקוטלו, וריינבו דאש מ"הפוני הקטן שלי: חברות היא קסם"
זיפ מ"הפוני הקטן שלי: דור חדש"
ג'ו מ"אי-שרדות הנקמה של האי"
פרנסין פרנסקי, ג'ינה מורגן וסו-אלן אמסטרונג מ"ארתור".
בלייז סאמרס מ"צעירי בוורלי הילס".
לוקה מ"גוקאיג'ר" (העונה שעליה מבוססת הסדרה "פאוור ריינג'רס סופר מגה פורס").
טיילור ארהארט מ"פאוור ריינג'רס כוח הסערה".
ורוניקה רובינסון מ"פאוור ריינג'רס מבצע הילוך על".
קייטי ווקר מ"פאוור ריינג'רס כוח הזמן".
איזי גרסייה מ"פאוור ריינג'רס: דינו-זעם" ו"פאוור ריינג'רס: זעם קוסמי".
טריני קוואן מ"מייטי מורפין פאוור ריינג'רס"
אשלי האמונד מ"פאוור ריינג'רס טורבו" ו"פאוור ריינג'רס בחלל".
גרטה הנסיכה הנצורה מ"יצאת אביר".
קייטלין סטאר מ"וי אר טרופרס".
עומר פרנקו ונועה שגב מ"פול ספיד".
היילי בנקס וביקר דגונזה מ"היילי על זה!".
פטוניה פיג ולולה באני ב"באגס באני והבנאים".
וולה מסרטי הטלוויזיה ומהסדרה של "הזומבים".
אודרי מהגרסה המונפשת של "חנות קטנה ומטריפה".
הנסיכה זלדה מ"האגדה של זלדה"
הנסיכה דייזי בסדרת משחקי מריו
הקופהלינגית ונדי בסדרת משחקי מריו
מיסטי במשחקים של פוקימון מוצגת כ"Tombish Mermaid" (בתרגום חופשי:בת-ים שהיא טומבוי), וכן היא גם בסדרה.
שיר שכתבה וביצעה חני נחמיאס ואשר הולחן על ידי אהרון פררה.
בוצע לראשונה בפסטיגל 1992 וזכה במקום השני.
טומב ריידר 2: סוד החיים הוא סרט פעולה-הרפתקאות אמריקאי משנת 2003 המבוסס על סדרת משחקי הווידאו טומב ריידר.
אנג'לינה ג'ולי מככבת בסרט בתפקיד לארה קרופט.
הסרט, אשר בוים על ידי יאן דה בונט, הוא סרט ההמשך לסרט "טומב ריידר" משנת 2001. הסרט גרף 156 מיליון דולרים ברחבי העולם.
בתחילת הסרט הארכאולוגית הבריטית לארה קרופט חוקרת מקדש תת-ימי עתיק שהתגלה בקרבת האי היווני סנטוריני, אותו בנה אלכסנדר הגדול על מנת לשמור בו את אוצרותיו היקרים ביותר.
קרופט מגלה במקדש כדור מסתורי שמכיל מפה המובילה לתיבת פנדורה.
זמן קצר לאחר מציאת הכדור המסתורי כנופיית מתנקשים סינית בפיקודו של צ'ן לו רוצחת את כל חברי הצוות של קרופט ולוקחת ממנה את הכדור.
כעת לארה חייבת לוודא שהפושע לא ינסה למכור את הכדור לחוקר ג'ונתן רייס שמעוניין להשתמש בתיבת פנדורה כנשק האולטימטיבי.
בהלכות טומאה וטהרה עיסוק בחטאת מסוג חטאת פנימית מטמאה את האדם העוסק בה אף ללא מגע בחטאת, בין בנשיאתו ובין בשרפתו.
טומאה זו חלה גם על המתעסק בשעיר המשתלח ובפרה אדומה.
פרים הנעשים בתוך ההיכל ושעיר המשתלח
כאשר שאר החטאות הנעשות בפנים שהם לא נעשות ביום כיפור נלמדים בהיקש מהמילים חטאת לפי דעת ר' יהודה, ואילו רבי לומד זאת מבנין אב מהפסוק "אשר הובא את דמם לכפר בקודש" שכל מה שדמו ניתן בתוך ההיכל מטמאה כמו חטאות יום כיפור
כל אדם שמתעסק עם החטאות נטמא ונהיה ראשון לטומאה ואף מטמא כלים שהוא נוגע בהם באותו זמן שהוא מתעסק (מטמא בגדים).
טומאה זאת נקראת גם טומאה בחיבורים.
כאשר טומאה זו מגיעה מ"התעסקות" בלבד ואין משמעות לנגיעה בחטאות עצמן בטומאה זו, כדוגמת אדם שסוחב את הפר נטמא, אך אדם שנגע בפר באותו זמן שלא לצורך הסחיבה אינו נטמא כלל.
רק כאשר העיסוק בחטאות נעשה כמו שצריך על פי ההלכה, רק אז הטומאה חלה, אך אם לא התקיים אחד הפרטים המעכבים את המצווה, החטאות אינן מטמאות כלל, לדוגמה, אם הייתה מחשבת פיגול באחד הנשרפים בפנים, או אם הפרה האדומה נשחטה שלא על ידי כהן.
כאשר ההתעסקות בכל אחד מהם והזמן משתנה בין חטאת לחטאת:
הפרים הנשרפים שהם: פר ושעיר של יום הכיפורים, פר חטאת הבא על כל המצוות שמביא כהן גדול, פר העלם דבר שמביא הציבור, ושעיר שמביא ציבור על עבודה זרה.
העיסוק הוא: נשיאה, או עיסוק בהבערת האש אחרי שנדלקה עד שיהפך הכל לאפר.
שעיר לעזאזל כל זמן שהוא מתעסק בלשלח אותו לעזאזל, כאשר הטומאה חלה משעה שיוצא מחומת ירושלים ועד שמשליך אותו מהצוק.
בשריפת הפרה האדומה כל אדם שעוסק בתהליך בשחיטתה, בהזאת הדם (לכיון ההיכל), בהשלכת הארז האיזוב ושני התולעת לאש בזמן שרפת הפרה, ובאיסוף האפר ועד שגומרים לאסוף את כל האפר, ואף מי ששומר בשעת העשייה ולא עושה כלום נטמא.
טומה פירס (בפורטוגזית: Tomé Pires; 1465?
– 1524 או 1540) היה מרפא פורטוגזי מליסבון שבילה בשנים 1512 עד 1515 במלאקה מיד לאחר הכיבוש הפורטוגזי, בתקופה שהאירופאים הגיעו לראשונה לדרום מזרח אסיה.
לאחר התנסויותיו הקשות בהודו ובמזרח, הוא עמד בראש השגרירות הרשמית הראשונה של אומה אירופאית בסין (לקיסר ג'נגדה הסיני, בתקופת שושלת מינג), שם נפטר.
פירס היה מרפא של אפונסו, נסיך פורטוגל, בנו של המלך ז'ואאו השני מפורטוגל.
הוא נסע להודו בשנת 1511, השקיע כספו ביבוא סמים ותבלינים,הסחורות המזרחיות האלה היו מרכיב חשוב במה שמכונה דרך התבלינים.
במלאקה ובקוצ'ין הוא אסף מידע על האזור המלאי-אינדונזי וביקר באופן אישי בג'אווה, סומטרה ומאלוקו.
על מסעותיו המאליים-אינדונזיים הוא כתב ספר, המהווה ציון דרך חשוב על תולדות הסחר באסיה.
הוא כתב את הספר במלאקה ובהודו בין השנים 1512 - 1515, והשלים אותו לפני מותו של אפונסו דה אלבוקרקי (דצמבר 1515).
זהו התיאור האירופי הראשון של הארכיפלג המלאי והתיאור העתיק והנרחב ביותר של המזרח הפורטוגזי.
זהו אוסף של מגוון רחב של מידע: היסטורי, גאוגרפי, אתנוגרפי, בוטני, כלכלי, מסחרי וכו', כולל מטבעות, משקולות ומידות.
פירס הקפיד לחקור את דיוק המידע שנאסף מסוחרים, מלחים ואחרים איתם היה בקשר.
למרות הכתיבה הסבוכה שלו, ספרו עדיף על ספרים של פורטוגזים אחרים מאותה תקופה.
הספר נכתב כדו"ח למלך מנואל מפורטוגל, ואולי גם כמילוי התחייבות שנתן לפני שעזב את ליסבון, הספר נחשב לאחד המקורות הראשוניים החשובים ביותר ללימוד הגאוגרפיה והסחר באיי במזרח באותה תקופה, כולל אחד המקורות החשובים ביותר לחקר האסלאם בן זמננו באינדונזיה.
אף על פי שלא ניתן לראות בו מקור נקי לחלוטין מאי-דיוקים בפרטים מסוימים, הוא מתחבר להפליא עם עדויות מזמנו.
מתחרה איתו כמקור רק ספרו הידוע יותר של דוארטה ברבוסה, ומאוחר יותר גרסיה דה אורטה.
הסומה אוריינטל, שלא פורסם ונחשב שאבד, נמצא בארכיון ב 1944, כולל התיאור הראשון בכתב של 'איי התבלין' של בנדה במאלוקו, האיים שמשכו את האירופאיים לראשונה לאינדונזיה.
גם ארבעה מכתבים שנכתבו על ידי פירס שרדו, ויש התייחסויות אל ספרו על ידי בני זמנו, כולל מכתב אלבוקרקי למלך, 30 בנובמבר 1513.
פירס הזכיר בכתב ידו כמה ערים טמיליות בציילון בהן ביקר במסעותיו כולל קאלי, ניגומבו, סלבאו וטנווארקה.
בשנת 1516 נסע טומה פירס לקנטון (גואנגז'ואו) בצי של פרנאו פירס אנדראדה, שמטרתו הייתה לפתוח שגרירות מטעם המלך מנואל הראשון אצל הקיסר ג'נגהד בסין.
עם זאת, הוא מעולם לא התקבל על ידי הקיסר, עקב מספר כישלונות, כולל חשדם של הסינים.
כמו כן האשמות שתלו בו, אנשי הסולטאן המודח מחמוד שאה לאחר כיבוש מלאקה על ידי הפורטוגלים בשנת 1511. השגרירות הותקפה, וחלק מהמשרתים בה נהרג.
הדבר פתח שלושה עשורים של רדיפת הפורטוגזים בסין.
אומרים כי טומה פירס מת ממחלה בשנת 1524 בסין.
אם כי ישנה השערה שהוא חי עד שנת 1540 בג'יאנגזו, ללא אישור לעזוב את סין.
זו הייתה השגרירות הרשמית הראשונה של מדינה אירופאית בסין לאחר שג'ובאני דה-מריניולי נשלח כשגריר על ידי האפיפיור (בבייג'ינג בין השנים 1342 - 1345).
טומבק היא סגסוגת פליז עם תכולת נחושת גבוהה ותכולת אבץ של 5–20 אחוזים.
ניתן להוסיף בדיל, עופרת או ארסן לקבלת צבעים שונים.
מדובר בסגסוגת זולה הניתנת לעיבוד, שמשמשת בעיקר למדליות ועיטורים, לקישוטים, ולכמה סוגי תחמושת.
בשימוש קדום יותר, המונח כלל סגסוגת פליז עם תכולת אבץ גבוהה עד 28-35%.
המונח טומבק נגזר מטמבגה, מילה אינדונזית / מלאית ממוצא ג'וואני שפירושה נחושת.
Tembaga נכנס זמנית לשימוש ההולנדי עם הקולוניזציה של אינדונזיה.
ככל הנראה, המונח שימש באופן כללי לתיאור פריטי פליז עם תכולת נחושת גבוהה באינדונזית, כולל גונגים גמלאניים.
CuZn12 מודרנית (לא סטנדרטית) - אותם מאפיינים ויישומים כמו CuZn15, צבע מעט שונה
טומבק לבן מודרני - CuZn10 בעל תכולת אבץ 10%, עם ארסן עקבות
טומבאק אמייל מודרני או טומבק אמייל - סגסוגת נחושת של 95% ו 5% אבץ, מתאים לאמייל, ולכן השם.
הטומבק הוא קל ורך ומתאים לעבודה ידנית: כלים ידניים יכולים בקלות להכות, לחתוך, לצפות באמייל (טכניקה), לשוב, לחרוט או להזהיב אותו.
יש לו ברק חזק יותר מהנחושת, ואינו נכתם בקלות.
מבחינה היסטורית הוא שימש את הג'אוונים לגימור זהב, לחפצי אמנות ולקישוטים.
לרוב משתמשים בטומבק בחברה המודרנית במדליות ובפרסים בעלי חשיבות פחותה, כמו מדליית אולדנבורג הגרמנית לשירות ארוך עבור הז'נדרמריה שלהם.
פיקלהאובה וקיראס של הצבא של הקיסרות הגרמנית, של גרמניה ושל פרוסיה היו עשויים טומבק.
מדי השדה הגרמניים, במיוחד הפרוסיים, (שנמכרו גם לרוסים הלבנים ), היו עם כפתורים ואביזרי נוי עשויים טומבק.
נכון לעכשיו, נייר טומבק משמש באומנות ומלאכה למוצרים דקורטיביים, במיוחד כחלופה כלכלית לעלה זהב יקרים מאוד.
התעשייה משתמשת ברדיד טומבק לחימום נייר כסף ויישומי תחריט.
מתכת מוזהבת היא סוג של טומבק, שהוא אחד מחומרי הז'קט הנפוצים ביותר לכדורי קליע והולופוינט .
מדליות ה"ברונזה " האולימפית של 1980 היו למעשה טומבק.
במהלך מלחמת העולם השנייה קנתה קנדה חתיכות של 5 סנט (ניקל) בטומבק בשנת 1942 ו-1943.
הצבא הגרמני השתמש בזה בכמה מדליות קרב במלחמת העולם השנייה.
הכוחות המזוינים השוודים אימצו סבב שירות מיוחד לתת- מקלע קרל גוסטב m / 45 עם מקטורן פלדה מצופה טומבק שהקיף את גרעין הכדור המוביל בטעינה במחסנית.
בזמן שאדמות החבית יכולות לחתוך לטומבאק, מעיל הפלדה מתנגד לעיוות ובכך גורם ללחץ הגז לעלות גבוה יותר מה- m / 39 המעודן הרך הקודם, מה שמאפשר לכדור 6,8 גרם (106 גרגר) מהירות לוע של .
סגסוגות פליז, כולל טומבק, משמשות לעיתים לאדריכלות, כמו קישוטים, גגות או ציפוי קיר חיצוני.
זה עומד בפני קורוזיה היטב.
טומואקי מקינו (ביפנית: 槙野 智章; נולד ב-11 במאי 1987) הוא כדורגלן עבר יפני, ששיחק בעמדת הבלם.
מקינו התחיל את הקריירה שלו בקבוצת הילדים של סאנפרצ'ה הירושימה, בשנת הצטרף לקבוצה הבוגרת.
בקיץ , מקינו חתם בפ.צ.
לאחר שמיעט לשחק בקלן, בעונת הושאל לאוראווה רד דיימונדס.
בעונה זו רשם 6 שערים ב-33 משחקי ליגה.
בינואר מקינו חתם בוויסל קובה.
בצעירותו, מקינו שיחק בנבחרות הצעירות של יפן.
ב-6 בינואר 2010, מקינו ערך את הופעת הבכורה שלו בנבחרת יפן בניצחון 2–3 נגד במסגרת מוקדמות גביע אסיה בכדורגל 2011. ב-11 ביוני 2015, מקינו הבקיע את שער הבכורה שלו בניצחון 0–4 נגד .
מקינו נכלל בסגל הנבחרת לקראת מונדיאל 2018 וגביע אסיה בכדורגל 2019.
נבחרת העונה בליגת העל היפנית: , ,
הכדורגלן ההוגן של העונה בליגת העל היפנית:
טומבלי ) הייתה מכונית פתוחה, מסוג סייקלקאר בסגנון מכונית עידן פליז מתוצרת Driggs-Seabury , אשר יוצרה בין השנים 1915–1913 בארצות הברית.
בתחילה, מכוניות טומבלי נבנו על ידי דריגס-סיבורי (Driggs-Seabury) בפנסילבניה), ומשנת 1915 במפעל החברה עצמה בניו יורק.
במכוניות הורכבו מנועים מקוררים במים, בתחילה עם 2 צילינדרים ומשנת 1914 גם עם ארבעה צילינדרים.
ה- Twombly היה מצויד במסגרת תחתונה והיה בעל שני מושבים זה אחרי זה.
משנת 1914 המושבים היו מקבילים.
דגם שני הצילינדרים נבנה עם תיבת דיסק חיכוך והנעת שרשרת כפולה לגלגלים האחוריים, הדגם שהוצע בשנת 1913, עלה 350 דולר.
בשנת 1914 היה זמין דגם ארבעה צילינדרים עם בסיס גלגלים מעט גדול יותר במחיר של 395 דולר.
בשנת 1915 ניסתה "טומבלי" לייצר מכוניות רגילות (לא הוגדרו כ-"Cyclecar") עם ארבעה מושבים.
המנוע בעל ארבעה הצילינדרים היה חזק יותר כולל מכונית טיולים 4–5 מושבים.
החברה לא הצליחה במכירות עד שהמשקיע הבכיר, כומר לשעבר בשם דייוויד סטיוארט דודג', מבלי להתייעץ עם טומבלי, הגיש בקשה לפשיטת רגל בפברואר 1915 עקב חוב של 428,238 דולר.
טומבסטון היא עיירה היסטורית במדינת אריזונה שבארצות הברית הנמצאת בקרבת הגבול עם מקסיקו.
העיירה נוסדה במקור בשנת 1877 על ידי הפרוספקטור אד שיפלין .
היישוב הפך בשנים הבאות לאחד מיישובי הספר שחוו את הצמיחה הגדולה ביותר באותה העת.
היישוב גדל באופן משמעותי במהלך שנות ה-80 של המאה ה-19, כאשר מהמכרות המקומיים הוכנו מטילי כסף אשר שוויים היה בין 40 עד 85 מיליון דולרים – אזור הייצור הגדול ביותר של מטילי כסף באריזונה באותה העת.
בעקבות ההצלחה הכלכלית האוכלוסייה של היישוב גדלה מ-100 לכ-14,000 בפחות משבע שנים.
העיירה נודעת כיום בעיקר בשל קרב היריות המפורסם שאירע בעיירה ב-26 באוקטובר 1881, אשר נחשב לקרב היריות הנודע ביותר בתקופת המערב הפרוע.
כלכלת העיירה מסתמכת כיום בעיקר על ענף התיירות.
בעיירה נמצאת כיום גם אחת ממבשלות הבירה הנחשבות ביותר באריזונה.
טומבס (בספרדית: Tumbes) היא עיר השוכנת במפרץ גוואיקיל בצפון-מערב פרו, 1,256 קילומטרים צפונית ללימה.
העיר שוכנת על גדות הנהר , בסמוך לגבול עם אקוודור.
זוהי הבירה של מחוז טומבס, כמו גם של ו.
העיר טומבס נוסדה לפני תקופת האינקה, כאשר היא הייתה מיושבת על ידי קבוצה אתנית של ילידים בשם טומפיס (Tumpis).
בשיאה הגיעה אוכלוסייתה לפי הערכות ל-178,000 תושבים.
העיר נכבשה על ידי ממלכת צ'ימור סביב שנת 1450, ולאחר שהיא הובסה על ידי אימפריית האינקה סביב 1470 עברה העיר לידי האינקה.
מאוחר יותר הרחיב קיסר האינקה ואיינה קאפאק את טומבס על ידי הוראה לסלילת דרכים ובניית בתים וארמונות.
הקונקיסטאדור הספרדי פרנסיסקו פיסארו ביקר לראשונה בטומבס בתחילת הכיבוש הספרדי של אימפריית האינקה בשנת 1528. הוא שלח לחוף את אלונסו דה מולינה (Alonso de Molina), שציין שטומבס הייתה עיר מאורגנת היטב.
פיסארו יזם משלחת נוספת באפריל 1531, במהלכה נתקל בהתנגדות מצד הקוראקה (המפקד) צ'ילימסה (Chilimaza) במה שנודע כקרב המנגרובים (Batalla de los manglares).
פיסארו הצליח בסופו של דבר לנצח בקרב ומספרים שהוא נטע צלב בשטח אליו פלש כסימן לניצחון הספרדי.
פליפייו (Felipillo) ומרטינייו (Martinillo), המתורגמנים הראשונים ילידי אמריקה הדרומית שסייעו מאוחר יותר לפיסארו וחייליו במהלך כיבוש פרו, נולדו בטומבס.
במהלך התקופה הקולוניאלית שלה, טומבס הייתה מאוכלסת בדלילות והייתה חלק מהאאודינסיה של קיטו בהתאם לצו (Cedula) של 1563 ולצו של 1740. כאשר טומבס הכריזה על עצמאותה מספרד, היא בחרה להצטרף לפרו מתוך אמונה בזכות ההחלטה החופשית של התושבים.
על החלטה זו ערערה תחילה רפובליקת קולומביה הגדולה, שרוב האזור הצטרף אליה, ואחר כך תבעה אקוודור לזכויות דה יורה בזכות הצווים המלכותיים הקולוניאליים (Real Cédulas), אך ללא הועיל.
הפרוטוקול של ריו דה ז'ניירו שנחתם ב-1942 עם אקוודור וסיים את מלחמת פרו–אקוודור אישר משפטית את זכויותיה בפועל של פרו על טומבס.
עם זאת, שלום בר קיימא בין שתי המדינות לא הושג עד 1998, לאחר מלחמת סנפה ב-1995. נשיא פרו אלברטו פוג'ימורי ונשיא אקוודור חתמו על מסמך שבו ויתרה אקוודור לפרו על טומבס ושטחים אחרים שאקוודור תבעה עד אז.
טומבס זוכה לכמות משקעים שנתית ממוצעת של 307.5 מילימטרים, אבל האקלים השורר בה הוא צחיח חם (BWh בשיטת קפן) בגלל פוטנציאל האידוי הגבוה.
כמות הגשמים משתנה מאוד כשמתרחשת תופעת אל ניניו כאשר יורדת לעיתים קרובות כמות משקעים שהיא יותר מכפלים מכמות הגשם הממוצעת.
טוֹמָה (באיטלקית: Toma) היא גבינה איטלקית רכה או חצי קשה מחלב פרה, ידועה באיכויות ההתמוססות המצוינות שלה.
היא מיוצרת בעיקר בואל ד'אוסטה (כלומר עמק אאוסטה וזו אחת מההתמחויות של המחוז) ובאזורי פיימונטה בצפון מערב איטליה.
תומה משתנה בהתאם לאזור ולמקום הייצור, וקשורה קשר הדוק לטום הצרפתית.
לזן Toma piemontese מפיימונטה יש מעמד של כינוי מקור מוגן על פי התחיקה של האיחוד האירופי, בעוד שה-Toma di Gressoney או Tomme de Gressoney (בצרפתית), המיוצרים בעמק גרסוני (Gressoney-Saint-Jean), מוכרים רשמית כ"מוצר מזון חקלאי מסורתי (prodotto agroalimentare tradizionale) בקיצור PAT ונכללים ב"ארון קטלוג הטעמים" של מאכלי מורשת.
הטומה אינה נפוצה במיוחד במרכז ובדרום איטליה, כאשר מחוז בזיליקטה היא היצרנית העיקרית היחידה.
תכולת שומן של הגבינה יכולה להגיע ל-45%-52%.
חלק מגבינות הטומה קיבלו את תעודת כינוי מקור המוגן (DOP), אחרות את ציון "מוצר המזון האיטלקי המסורתי" (PAT), ואחרות התפרסמו, מבלי שעדיין קיבלו אישור רשמי.
Toma di Balme (הכרת מזון איטי)
תומה די גרסוני (הכרת PAT)
טומב ריידר: האגדה על לארה קרופט היא סדרת הנפשה מסוגת פעולה-הרפתקאות אמריקאית, המבוססת על סדרת משחקי הווידאו "טומב ריידר" מאת "Crystal Dynamics", בכיכובה של היילי אטוול כלארה קרופט.
עלילת הסדרה מתרחשת באותה ההמשכיות של טרילוגיית האתחול של משחקי הווידאו שהחלה ב-2013, עם המשחק "טומב ריידר" ומתרחשת לאחר אירועי המשחק "Shadow of the Tomb Raider" משנת 2018. הסדרה מופקת על ידי "Legendary Television" ו-"DJ2 Entertainment" ומונפשת על ידי "Powerhouse Animation Studios".
הסדרה עלתה לשירות הזרמת המדיה "נטפליקס" ב-10 באוקטובר 2024.
עלילת הסדרה מתרחשת לאחר טרילוגיית האתחול המחודש של "טומב ריידר" מהשנים 2013–18, שהסתיימה עם "Shadow of the Tomb Raider", ומשלימה את הפערים בציר הזמן של סדרת המשחקים, תוך כדי גישור בין טרילוגיית האתחול המחודש לסדרת המשחקים המקורית.
היילי אטוול – לארה קרופט
ארל ביילון – ג'ונה מאיווה
בינואר 2021 דווח לראשונה כי שירות הזרמת המדיה "נטפליקס" הכריזה על הפקת סדרת אנימה שתתבסס על סדרת משחקי הווידאו "טומב ריידר".
עוד נמסר כי במסגרת ההכרזה הוזמנו לסדרה שתי עונות, שיופקו בשיתוף פעולה בין האולפנים "Crystal Dynamics", "Legendary Television", "DJ2 Entertainment" ו-"Tractorpants".